РЕПУБЛИКА СРБИЈА

ОПШТИНА ЧАЈЕТИНА

Комисија за спровођење јавног конкурса

за финансирање пројеката удружења

Број:400-0168/2017-01

Датум:17. март 2017. године

Ч а ј е т и н а

 Комисија за спровођење јавног конкурса за финансирање пројеката удружења грађана расписује

**ЈАВНИ КОНКУРС**

 **ЗА ФИНАНСИРАЊЕ ПРОЈЕКАТА ВЕРСКИХ ЗАЈЕДНИЦА ИЗ БУЏЕТА ОПШТИНЕ ЧАЈЕТИНА ЗА 2017. ГОДИНУ**

 Средства намењена конкурсом додељују се за реализацију пројеката:

**-Унапређење система очувања и представљања културно-историјског наслеђа**

 Право учешћа имају верске заједнице са територијие општине Чајетина.

 Вредност опредељених средстава у буџету **је 5.000.000,00** динара.

 Учесник конкурса је дужан да уз пријаву достави:

* пријавни образац;
* попуњен образац описа пројекта;

Пријаве морају бити у затвореној коверти и са назнаком : “Пријава на Конкурс за финансирање пројеката верских заједница из буџета општине Чајетина“.

Пријаве се достављају преко писарнице Општинске управе Чајетина или поштом на адресу:

**Општина Чајетина**

**Комисији за спровођење јавног конкурса**

**31310 Чајетина, Александра Карађорђевића 28.**

**Рок за подошење пријава је закључно са 24. мартом 2017. године.**

Неблаговремене пријаве неће бити разматране, а непотпуне пријаве ће се сматрати неисправним.

Критеријуми за оцењивање су:

* усклађеност пројекта за захтевима конкурса од 0 до 10 бодова;
* реализација предложеног пројекта на територији општине Чајетина од 0 до 20 бодова;
* важност пројекта од 0 до 50 бодова;
* број година рада на територији општине Чајетина од 0 до 10 бодова;
* материјална и кадровска опремљеност заједнице од 0 до 10 бодова.

Заједнице чији пројекти буду изабрани на Конкурсу и којима се одобре средства из буџета општине Чајетина, дужна су доставити оверену фотокопију оснивачког акта (Статута) и оверену фотокопију финансијског извештаја достављеног надлежним државним органима за претходну годину.

Комисија ће на основу утврђених критеријума сачинити ранг листу подносилаца уредних и благовремених пријава, и објавити је на порталу општине Чајетина.

Подносилац пријаве има право на приговор у року од 5 дана од дана објављивања ранг листе на званичној интернет презентацији општине Чајетина.

По коначности ранг листе, Председник општине ће на основу редоследа са ранг листе и на предлог комисије, доносити појединачне одлуке о одобравању средстава за реализацију прихваћених пројеката.

Јавни конкурс се објављује на званичној интернет презентацији општине Чајетина.

**Комисија за споровођење**

 **јавног конкурса**